## Endring siden forrige versjon

Ingen endringer

## Hensikt

Sikre at pasientens private legemidler oppbevares og evt. brukes på forsvarlig måte. Tydeliggjøre når pasienters private legemidler kan benyttes i SØ

## Målgruppe

Helsepersonell som er ansvarlig for legemiddelhåndtering til aktuell pasient i SØ.

## Fremgangsmåte

### Generelt

Prinsippet om gratis heldøgnsopphold og dagbehandling tilsier at all behandling som gis på sykehus skal være vederlagsfri, herunder skal ikke pasienten betale for medisiner, utstyr og annet. Bruk av pasientens private legemidler kan derfor være i strid med pasientens rettigheter og gratis spesialisthelsetjeneste.

H-reseptlegemidler finansieres av helseforetaket.

### Mottak og oppbevaring av private legemidler under innleggelse

* Pasientens legemidler skal oppbevares innlåst på det lokale medisintralle/medisinrom.
* Sykepleier som tar imot medisinene fra pasienten merker disse med pasient-ID, og dokumenterer oppbevaringen i DIPS.
* Private A- og B-preparater, samt høykostlegemidler, dobbeltkontrollers og signeres ved mottak og ved uttak fra sikkerhetspose. C-preparater trenger ikke registreres, men kan registreres om pasienten ønsker det.

Benytte registreringsskjema: [Legemidler - private legemidler, registrering, oppbevaring og bruk, skjema/ forside til sikkerhetspose](https://kvalitet.so-hf.no/docs/pub/dok13102.htm)

* Husk rutiner eller tiltak for at private legemidler og andre eiendeler ikke blir gjenglemt.

### Bruk av pasientens private legemidler under innleggelse

* Hvis enheten/seksjonen ikke har det aktuelle legemiddelet på lokalt lager benyttes lagerlogistikksystemet DELTA til å enten bestille det fra Sykehusapoteket, eller søke om legemidlet finnes på annen avdeling.
* Ved problem med å skaffe legemidlet som pasienten trenger til det lokale lageret, må pasienten bruke egne legemidler, inntil disse blir levert fra sykehusapoteket, eller det er skaffet fra annen enhet/seksjon.
* Sykepleier/vernepleier må sikre at det private legemidlet er ekte, og samsvarer med emballasje, forpakning, foto fra Felleskatalogen og er i henhold til ordinasjon.
* Oppdatere [skjema](https://kvalitet.so-hf.no/docs/pub/dok13102.htm) fortløpende ved flere uttak.

### Utlevering ved overflytting/utskrivning/dødsfall

* Private legemidler leveres som hovedregel tilbake til pasienten ved utskrivning. Sykepleier dokumenterer dette i sykepleiedokumentasjonen.
* Seponerte/overflødige private legemidler kasseres i risikoavfall lokalt etter avtale med pasienten. A- og B-preparater returneres til Sykehusapoteket.
* Ikke reseptpliktige legemidler anses som pasientens eiendom og kan utleveres til pårørende. Sykepleier/vernepleier/lege bør gi råd om kassasjon
* Avdøde pasienters reseptpliktige legemidler som oppbevares i seksjoner i SØ leveres **ikke** ut til pårørende, men destrueres etter SØ`s rutiner, viser til prosedyre: [Legemidler - avfallshåndtering, retur og kassasjon](https://kvalitet.so-hf.no/docs/pub/dok27322.htm).
* Utlevering av legemidler evt. kassasjon dokumenteres i pasientens journal.

#### Referanser

|  |  |
| --- | --- |
| [F/2.2.7-09](https://kvalitet.so-hf.no/docs/pub/dok04063.htm) | [Verdisaker og eiendeler - oppbevaring og utlevering](https://kvalitet.so-hf.no/docs/pub/dok04063.htm) |
| [F/8.2.2-04](https://kvalitet.so-hf.no/docs/pub/dok49543.htm) | [Legemidler - enkeltpasientunntak, utprøvende behandling utenfor indikasjon / off-label](https://kvalitet.so-hf.no/docs/pub/dok49543.htm) |
| [F/8.3.4-04](https://kvalitet.so-hf.no/docs/pub/dok13102.htm) | [Legemidler - private legemidler, registrering, oppbevaring og bruk, skjema/ forside til sikkerhetspose](https://kvalitet.so-hf.no/docs/pub/dok13102.htm) |
| [F/8.3.5-01](https://kvalitet.so-hf.no/docs/pub/dok27322.htm) | [Legemidler - avfallshåndtering, retur og kassasjon](https://kvalitet.so-hf.no/docs/pub/dok27322.htm) |

|  |
| --- |
|   |

#### Vedlegg

|  |  |
| --- | --- |
|   |   |

#### Andre kilder/litteraturliste

**Slutt på Prosedyre**